# Projekto lyginamasis variantas

Klaipėdos miesto savivaldybės turto perdavimo

Panaudos pagrindais laikinai neatlygintinai valdyti

ir naudotis tvarkos aprašo

1 priedas

**(Sutarties formos pavyzdys)**

**SAVIVALDYBĖS TURTO PANAUDOS SUTARTIS**

20\_\_\_\_\_ m. \_\_\_\_\_\_\_\_\_\_\_\_\_\_\_\_ d. Nr. \_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_

*(sudarymo vieta)*

I. SUTARTIES ŠALYS

Panaudos davėjas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(savivaldybės institucijos, įmonės, įstaigos, organizacijos pavadinimas ir kodas)*

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(atstovo pareigos, vardas ir pavardė, asmens kodas)*

pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(įstatymą, institucijos įstatus (nuostatus), įgaliojimą – dokumento pavadinimas, numeris, data)*

ir panaudos gavėjas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(nurodyto Valstybės ir savivaldybių turto valdymo, naudojimo ir disponavimo juo įstatymo 13 straipsnyje panaudos subjekto, priimančio turtą, pavadinimas ir kodas)*

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(atstovo pareigos, vardas ir pavardė, asmens kodas)*

pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(įstatymą, panaudos subjekto įstatus (nuostatus), įgaliojimą – dokumento pavadinimas, numeris, data)*

vadovaudamiesi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, sudarė šią sutartį.

*(nurodyti teisėtą pagrindą)*

II. SUTARTIES SĄLYGOS

1. Panaudos davėjas pagal šią sutartį perduoda panaudos gavėjui, veikiančiam pagal savo įstatus (nuostatus), laikinai neatlygintinai valdyti ir naudotis nuosavybės teise valdomą turtą:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*(turto pavadinimas ir apibūdinimas: nematerialiojo, ilgalaikio turto inventorinis numeris, įsigijimo ir likutinė vertė litais; nekilnojamojo daikto adresas, unikalus numeris, statinio pažymėjimas plane, bendras statinio plotas, patalpų plotas ir indeksai; trumpalaikio materialiojo turto įsigijimo vertė litais; įrenginių – pagrindinės charakteristikos, o jeigu turtas perduodamas pagal sąrašą, nurodoma, kad turtas perduodamas pagal pridedamą sąrašą)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*(nurodyti turto naudojimo paskirtį)*

2. Sutartis įsigalioja nuo jos pasirašymo dienos ir galioja iki \_\_\_\_\_\_\_\_\_\_\_\_\_\_\_\_\_\_\_\_, bet ne

*(metai, mėnuo, diena)*

ilgiau kaip iki nuosavybės teisės į panaudai perduotą turtą perėjimo kitam asmeniui.

III. PANAUDOS GAVĖJO TEISĖS IR PAREIGOS

3. Panaudos gavėjas moka už perduotų negyvenamųjų patalpų eksploatavimą, komunalines, ryšių bei kitas paslaugas pagal paslaugų teikėjų pateiktas sąskaitas.

4. Panaudos gavėjas per 15 kalendorinių dienų nuo sutarties pasirašymo sudaro su BĮ Klaipėdos miesto savivaldybės administracija ir kitomis atitinkamomis įmonėmis ir organizacijomis sutartis dėl atsiskaitymo už komunalines ir kitas paslaugas (šaltą ir karštą vandenį, elektros energiją, dujas, šilumos energiją, šiukšlių išvežimą). Savo lėšomis per 15 kalendorinių dienų nuo sutarties pasirašymo dienos apdraudžia visam sutarties galiojimo laikui gaunamą turtą panaudos davėjo naudai nuo žalos, kuri gali būti padaryta dėl ugnies, vandens, gamtos jėgų, vagysčių, trečiųjų asmenų neteisėtų veikų ir kitų draudiminių įvykių. Panaudos gavėjas per 5 darbo dienas nuo sutarčių dėl atsiskaitymo už komunalines paslaugas sudarymo ir turto draudimo dienos pateikia panaudos davėjui sutarčių sudarymo ir apdraudimo faktus patvirtinančius dokumentus. Jeigu panaudos gavėjas, raštu jį įspėjus, per 5 darbo dienas nepateikia panaudos davėjui sutarčių sudarymo ir apdraudimo faktus patvirtinančių dokumentų, moka ~~200 Lt~~ 57,92 Eur baudą.

5. Panaudos gavėjas savo lėšomis per 15 kalendorinių dienų nuo sutarties pasirašymo dienos įstatymų nustatyta tvarka įregistruoja sutartį Nekilnojamojo turto registre. Pasibaigus panaudos sutarties terminui, panaudos gavėjas išregistruoja sutartį iš Nekilnojamojo turto registro.

6. Panaudos gavėjas privalo naudotis daiktu pagal tiesioginę paskirtį ir sutartį tik sprendimo dėl savivaldybės turto perdavimo panaudos pagrindais laikinai neatlygintinai valdyti ir naudotis priėmimo metu panaudos gavėjo įstatuose (nuostatuose) numatytai veiklai, griežtai laikytis šiam turtui keliamų priešgaisrinės saugos, sandėliavimo, sanitarinių ir techninių taisyklių, per visą sutarties galiojimo laiką nekeisti turto (pastato / patalpų) paskirties.

7. Panaudos gavėjas privalo sudaryti sąlygas panaudos davėjui kontroliuoti, ar perduotas turtas naudojamas pagal paskirtį ir sutartį, ar panaudos gavėjas verčiasi veikla, dėl kurios buvo perduotas savivaldybės turtas.

8. Panaudos gavėjas gali pagerinti ar pertvarkyti turtą (patalpas) nekeičiant jų paskirties, tik Klaipėdos miesto savivaldybės tarybai priėmus sprendimą leisti jį rekonstruoti;

9. Panaudos gavėjas savo sąskaita atlieka jam perduoto turto paprastąjį remontą pagal Statybos techninio reglamento STR 1.01.08:2002 VIII skyriuje nurodytas nuostatas.

10. Panaudos gavėjas privalo atlyginti panaudos davėjui nuostolius, jeigu perduotas turtas dėl neatliktų priežiūros ar einamojo remonto darbų sugedo ar buvo sugadintas.

11. Panaudos gavėjas likus vienam mėnesiui iki sutarties termino pabaigos, raštu praneša Panaudos davėjui apie grąžinamą turtą;

12. Panaudos sutarčiai pasibaigus ar ją nutraukus prieš terminą, panaudos gavėjas per 10 kalendorinių dienų grąžina turtą Panaudos davėjui tos būklės, kokios jam buvo perduotas, atsižvelgiant į normalų susidėvėjimą, su visais atliktais pagerinimo elementais, neatskiriamais nuo turto. Jeigu panaudos gavėjas, raštu jį įspėjus, per 30 kalendorinių dienų nuo panaudos sutarties termino pabaigos arba jos nutraukimo prieš terminą, pagal aktą neperduoda turto panaudos davėjui, moka ~~1000 Lt~~ 289,62 Eur baudą.

13. Panaudos sutarties pasibaigimo dieną panaudos gavėjas privalo įvykdyti visus mokestinius įsipareigojimus.

IV. PANAUDOS DAVĖJO TEISĖS IR PAREIGOS

14. Panaudos davėjas, nepažeisdamas panaudos gavėjo teisių, turi teisę tikrinti, ar panaudos gavėjas naudojasi turtu tinkamai pagal paskirtį ir sutartį.

15. Panaudos davėjas per 10 kalendorinių dienų nuo sutarties pasirašymo dienos perduoda panaudos gavėjui 1 punkte nurodytą turtą pagal perdavimo ir priėmimo aktą.

16. Panaudos davėjas pasibaigus panaudos sutarties galiojimo terminui, iš panaudos gavėjo per 10 kalendorinių dienų nuo sutarties pasibaigimo dienos priima jam grąžinamą turtą pagal perdavimo ir priėmimo aktą.

V. KITOS SĄLYGOS

17. Panaudos gavėjo lėšos, panaudotos turtui pagerinti ar pertvarkyti, neatlyginamos.

18. Kitos sąlygos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**VI. SUTARTIES pasibaigimas**

19. Ši sutartis pasibaigia:

19.1. jos terminui pasibaigus;

19.2. kitais teisės aktų nustatytais atvejais.

20. Sutartis prieš terminą gali būti nutraukta:

20.1. Lietuvos Respublikos civiliniame kodekse numatytais pagrindais;

20.2. panaudos davėjui pareikalavus, jeigu panaudos gavėjas nesudaro sąlygų kontroliuoti, ar perduotas pagal sutartį turtas naudojamas pagal paskirtį ir sutartį, ar panaudos gavėjas verčiasi veikla, dėl kurios buvo perduotas turtas;

20.3. panaudos davėjui pareikalavus, jeigu panaudos gavėjas nevykdo sprendimo priėmimo metu duoto įsipareigojimo (jeigu buvo įsipareigota) savo lėšomis pagerinti jam perduotą nekilnojamąjį turtą;

20.4. panaudos davėjui pareikalavus, jeigu panaudos gavėjas nesiverčia veikla, dėl kurios buvo perduotas turtas, ar šį turtą naudoja ne pagal paskirtį;

20.5. pasibaigus panaudos subjektui kaip juridiniam asmeniui;

20.6. panaudos davėjui pareikalavus, jeigu panaudos gavėjas nemoka faktinių išlaidų už komunalines ir kitas paslaugas (šaltą ir karštą vandenį, elektros energiją, dujas, šilumos energiją, šiukšlių išvežimą) bei perduoto turto eksploatavimo mokesčio ar neapdraudžia turto ilgiau kaip 2 mėnesius.

21. Sutartis prieš terminą gali būti nutraukta vienai šaliai įspėjus kitą šalį apie numatomą sutarties nutraukimą prieš vieną mėnesį.

22.Sutarties nutraukimo atveju iki planuojamos sutarties nutraukimo dienos šalys privalo įvykdyti prisiimtus įsipareigojimus, o tuo atveju, jei sutartis nutraukiama dėl kitos šalies kaltės – kaltoji šalis privalo atlyginti kitos šalies išlaidas ir patirtus nuostolius.

**VII. GINČŲ SPRENDIMO TVARKA**

23. Visi iškilę ginčai sprendžiami šalių tarpusavio susitarimu, o jeigu tokiu būdu nepavyksta jų išspręsti, ginčai sprendžiami teisme, vadovaujantis Lietuvos Respublikos įstatymais ir kitais teisės aktais.

**VIII. BAIGIAMOSIOS NUOSTATOS**

24. Vykdydamos sutarties sąlygas, šalys vadovaujasi Lietuvos Respublikos įstatymais ir kitais teisės aktais.

25. Visi sutarties pakeitimai ir papildymai galioja tik tada, kai jie surašyti raštu ir patvirtinti abiejų šalių parašais ir antspaudais.

26. Sutartis sudaryta lietuvių kalba dviem egzemplioriais, turinčiais vienodą juridinę galią, po vieną egzempliorių kiekvienai sutarties šaliai.

PRIDEDAMA (jeigu dokumentai pridedami):

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_ lapas (-ai);

*(dokumento, suteikiančio teisę perduoti turtą, kopija)*

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_ lapas (-ai).

*(kiti dokumentai)*

**IX. ŠALIŲ REKVIZITAI**

|  |  |
| --- | --- |
| Panaudos davėjas  (Juridinio asmens pavadinimas) | Panaudos gavėjas  (Juridinio asmens pavadinimas / fizinio asmens vardas ir pavardė) |
| Juridinio asmens kodas  PVM mokėtojo kodas  (Adresas, telefono/faksas)  (Pareigos, vardas ir pavardė)  \_\_\_\_\_\_\_\_\_\_\_\_\_\_\_\_\_\_\_\_\_\_  *(parašas)*  A. V. | Juridinio asmens / fizinio asmens kodas  PVM mokėtojo kodas  (Adresas, telefono/fakso)  (Pareigos, vardas ir pavardė)  \_\_\_\_\_\_\_\_\_\_\_\_\_\_\_\_\_\_\_\_\_\_\_  *(parašas)*  A. V. |